Andrea del Sarto

**Andrea del Sarto** (Florentzia, 1486ko uztailaren 16a - Florentzia, 1530eko irailaren 29a) italiar margolaria izan zen. Goi Errenazimentuko Florentziako klasizismoaren maisu handia izan zen.

## Biografia 
Andreak Florentzian ikasi zuen, zilargile lehendabizi, eta Piero di Cosimo margolari handiarekin ondoren. Hala eta guztiz ere, bere heziketarako oinarrizkoa izan zen Rafael, Fra Bartolomeoren eta Leonardoren lanen azterketa. Bi bidaia egin zituen Erromara (1511an eta 1514an) eta bat Veneziara. Frantziara ere joan zen, Frantzisko I.arenren (1518-1519). Andrea del Sartok, dena dela, Florentzian egin zuen lan batez ere.
Piero di Cosimo margolari handiaren ikaslea izan zen. Leonardoren eta Rafaelen eragin handia izan zuen, bai eta Andrea eta Fra Bartolomeorena ere.

## Lanak 
[thumb|ezkerrera|*Harpien Andre Maria*, [1517, Uffizi Galeria, Florentzia.]]
Florentziako *Basilica della Santissima Annunziatako* klaustroan dauden freskoak (1509-1510) eta Scalzitarren klaustrorako egin zituenak (1514-1526) aurrez aurre jarriz gero, argi ikus daiteke Andrea del Sartoren pinturak izan zuen bilakaera. Bilakaera horren lehenengo aldian *Philippe Benizzi santuaren bizitza* (1510 ing.), *Natività della Vergine* (1514 ing.) eta *Madonna del Sacco* (1525) lanak pintatu zituen. Zenbaiten iritziz, azken horixe da Andrearen lan nagusia.

Bigarren aldian, berriz, *San Joan Bataiatzailearen bizitza* (1512-1526) eta *Ikustaldia* (1524) margotu zituen. 1521. urtean Poggion (*Tributo a Cesare*) eta Florentziako San Salvi elizan (*Afaltokia*, 1529. urtea arte amaitu ez zuena) lan egin zuen.

Andrea del Sartok lan ugari egin zituen, baina kolore finak erabiltzeko zuen gaitasun berezia lan hauetan ikusten da ondoen: *Familia Santua* (Louvre, Paris), *Harpien Andre Maria* (1517, Uffizi Galeria, Florentzia), *Hirutasunaren borroka* (1517-1518, Palazzo Pitti, Florentzia), *San Joseren bizitzaren eszenak* (1515-1516, Palazzo Pitti, Florentzia), *Isaaken sakrifizioa* (1527, Prado Museoa, Madril). Andrearen lanen artean aipatzekoak dira, bestalde, erretratuak, eta horien artean *Ritratto di scultore* (1518 aldean, National Gallery, Londres), hartu behar da kontuan. Hainbat eta hainbat marrazki egin zuen, eta baita proiektuak ere (Era sinbolikoan urkatutako *Kapitain traidoreak* saila, Florentziako Bargello jauregiaren kanpoaldeko horma irudietarako).

Andrea del Saltoren lanak orekaz eta harmoniaz heterik daude, eta formari dagokionez perfektoak dira: Vasarik *akatsik gabeko pintorea* zela esaten zuen. Mugarri izan zen belaunaldi gaztearentzat: Pontormo, Rosso Fiorentino eta Giorgio Vasari.

## Iruditegia 

Chiostro dei voti, andrea del sarto, nascita della vergine.jpg|*Natività della Vergine*, 1513-1514Santissima Annunziata, Florentzia.
Andrea del Sarto - Baptism of the People - WGA00365.jpg|*Battesimo delle moltitudini*, 1515-1517Chiostro dello Scalzo, Florentzia
Andrea del Sarto - Portrait of a Man.jpg|*Ritratto di scultore*, 1518 aldeanNational Gallery, Londres.
Andrea del Sarto - Virgin and Child in Glory with Six Saints - WGA0406.jpg|*Pala di Gambassi*, 1528 aldeanPalazzo Pitti, Florentzia
Andrea del Sarto - Madonna of the Harpies - WGA00369.jpg|thumb|*Madonna delle Arpie*, 1517
"Portrait of a Man" (Andrea del Sarto).jpg|*Portrait of a Man*, Metropolitan Museum of Art

## Erreferentziak 
## Kanpo loturak 
*  John K.G. SHEARMAN: Andrea del Sarto Encyclopædia Britannica.